

**ประกาศองค์การบริหารส่วนตำบลสุโสะ**

**เรื่อง การให้บริการประชาชนในวันหยุดเสาร์ – อาทิตย์ และวันหยุดนักขัตฤกษ์**

----------------------------------

ตามที่กระทรวงมหาดไทย ได้มีนโยบายให้ดำเนินโครงการปรับขยายเวลาราชการให้บริการประชาชน เพื่ออำนวยความสะดวกแก่ประชาชนด้านการบริการในวันหยุดราชการเสาร์ – อาทิตย์ และวันหยุดนักขัตฤกษ์ ตั้งแต่เวลา ๐๘.๓๐ – ๑๖.๓๐ น. โดยให้ผู้ปฏิบัติหน้าที่ราชการสามารถสับเปลี่ยนหมุนเวียนกันตามความเหมาะสมเพื่อเป็นไปตาม พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี (ฉบับที่ ๒) พ.ศ. ๒๕๖๒

ดังนั้น เพื่อให้การบริหารราชการเป็นไปเพื่อประโยชน์สุขแก่ประชาชน โดยยึดประชาชนเป็นศูนย์กลางเพื่อตอบสนองความต้องการของประชาชน และก่อให้เกิดผลกระทบในทางที่ดีต่อการพัฒนาชีวิตของประชาชน รวมทั้งสอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี (ฉบับที่ ๒) พ.ศ. ๒๕๖๒ จึงให้ข้าราชการส่วนตำบลและพนักงานจ้างขององค์การบริหารส่วนตำบลสุโสะ ปฏิบัติหน้าที่ในการให้บริการประชาชนในวันหยุดเสาร์ – อาทิตย์ และวันหยุดนักขัตฤกษ์ ให้ถือปฏิบัติเป็นไปตามตารางการอยู่เวรที่แนบท้ายประกาศนี้

จึงขอประกาศให้ประชาชนทราบโดยทั่วกัน

ประกาศ ณ วันที่ ๑ มิถุนายน พ.ศ. ๒๕๖๒

(ลงชื่อ) สมคิด รองเดช

(นายสมคิด รองเดช)

นายกองค์การบริหารส่วนตำบลสุโสะ

**ตารางการให้บริการประชาชนแนบท้ายโครงการบริการให้บริการประชาชน**

**ในวันหยุดเสาร์ – อาทิตย์ และวันหยุดนักขัตฤกษ์ และวันทำงานปกตินอกเวลาราชการ**

**องค์การบริหารส่วนตำบลสุโสะ อำเภอปะเหลียน จังหวัดตรัง**

|  |  |  |  |
| --- | --- | --- | --- |
| ที่ | กระบวนงาน/การให้บริการ | ระยะเวลาที่ให้บริการ | ผู้รับผิดชอบ |
| 1 | การชำระภาษีบำรุงท้องที่ | 1 ม.ค. – 30 เม.ย. 2562 | น.ส.สาธร พิชยมงคล |
| 2 | การชำระภาษีป้าย | 1 ม.ค. – 31 มี.ค. 2562 | น.ส.สาธร พิชยมงคล |
| 3 | การชำระภาษีโรงเรือนและที่ดิน | 1 ม.ค. – 28 ก.พ. 2562 | น.ส.สาธร พิชยมงคล |
| 4 | การขออนุญาตขุดดินถมดิน | 1 ต.ค. 61 – 30 ก.ย.2562 | นายสมุทร์ แดงมาด |
| 5 | การขออนุญาตก่อสร้างอาคาร | 1 ต.ค. 61 – 30 ก.ย.2562 | นายสมุทร์ แดงมาด |
| 6 | การรับแจ้งเรื่องราวร้องเรียน/ร้องทุกข์ | 1 ต.ค. 61 – 30 ก.ย.2562 | จ่าสิบเอกมนต์ชัย ดาราฉาย |
| 7 | การขอข้อมูลข่าวสารทางราชการ | 1 ต.ค. 61 – 30 ก.ย.2562 | นางโสภิดา สานุรักษ์ |
| 8 | การขอรับการสนับสนุนน้ำอุปโภค-บริโภค | 1 ต.ค. 61 – 30 ก.ย.2562 | จ่าสิบเอกมนต์ชัย ดาราฉาย |
| 9 | การขอรับความช่วยเหลือสาธารณภัย | 1 ต.ค. 61 – 30 ก.ย.2562 | จ่าสิบเอกมนต์ชัย ดาราฉาย |
| 10 | การขอถ่ายเอกสาร | 1 ต.ค. 61 – 30 ก.ย.2562 | นางโสภิดา สานุรักษ์ |
| 11 | การขอใช้อินเตอร์เน็ต-WIFI | 1 ต.ค. 61 – 30 ก.ย.2562 | นางโสภิดา สานุรักษ์ |
| 12 | การรับขึ้นทะเบียนผู้รับเบี้ยยังชีพผู้ป่วยเอดส์ | ม.ค. – ธ.ค. 2562 | น.ส.จิตต์วดี สินธุเศรษฐ |
| 13 | การขอรับขึ้นทะเบียนผู้รับเบี้ยยังชีพผู้สูงอายุ | ม.ค. – พ.ย. 2562 | น.ส.จิตต์วดี สินธุเศรษฐ |
| 14 | การรับขึ้นทะเบียนผู้รับเบี้ยยังชีพคนพิการ | ม.ค. – ธ.ค. 2562 | น.ส.จิตต์วดี สินธุเศรษฐ |
| 15 | การขอรับขึ้นทะเบียนเพื่อการเลี้ยงดูเด็กแรกเกิด | 1 ต.ค. 61 – 30 ก.ย.2562 | น.ส.จิตต์วดี สินธุเศรษฐ |

ทั้งนี้ ให้ผู้ที่ได้รับผิดชอบในการปฏิบัติหน้าที่ในการให้บริการประชาชนในวันหยุดราชการและในวันทำงานปกตินอกเวลาราชการตามประกาศที่ได้รับมอบหมาย หากพบปัญหาอุปสรรคในการปฏิบัติงานให้รายงานผู้บังคับบัญชาเพื่อนำเสนอผู้บริหารต่อไป